Rikunarita-ORG/Wikinium huggingface dataset:
# 1,4-Butāndiols

| 1,4-Butāndiols |
| --- |
|  1,4-Butāndiola struktūrformula  1,4-Butāndiola molekulas modelis |
| Ķīmiskā formula |
HOCH2CH2CH2CH2OH |
| Molmasa |
90,122 g/mol |
| Blīvums |
1017,1 kg/m3 |
| Kušanas temperatūra |
20,1 °C |
| Viršanas temperatūra |
235 °C |

**1,4-Butāndiols** ir pirmējais spirts un organiskais savienojums ar formulu HOCH2CH2CH2CH2OH. Tas ir bezkrāsains, viskozs šķidrums, kuru 1890. gadā sintezēja holandiešu ķīmiķis Pīters Johanness Dekers no N,N'-dinitro-1,4-butāndiamīna, hidrolizējot to skābā vidē.

## Sintēze

1,4-Butāndiola sintēze no butāna, oksidējot to par maleīnskābes anhidrīdu un pēc tam reducējot virs vara hromīta
Vienā no rūpnieciskajām sintēzēm acetilēns reaģē ar diviem ekvivalentiem formaldehīda, veidojot butīn-1,4-diolu. Hidrogenēšana pēc tam dod 1,4-butāndiolu. To ražo arī rūpnieciskajā mērogā Deivisa procesā no maleīnskābes anhidrīda, ko vispirms pārvērš metilmaleāta esterī un pēc tam reducē. Citi veidi ir no butadiēna, alilacetāta un dzintarskābes.

Ir komerciāls un bioloģisks 1,4-butāndiola iegūšanas ceļš, kurā izmanto ģenētiski modificētu organismu. Biosintēze notiek, izmantojot 4-hidroksibutirātu.

## Rūpnieciskā izmantošana

1,4-Butāndiols tiek izmantots kā šķīdinātājs un to izmanto dažu veidu plastmasu, elastīgo šķiedru un poliuretānu ražošanā. 1,4-Butāndiolu izmanto γ-butirolaktona sintēzē. Fosforskābes klātienē un paaugstinātā temperatūrā tas veido tetrahidrofurānu. 200°C temperatūrā un šķīstošo rutēnija katalizatoru klātienē tas dehidrogenējas un veido butirolaktonu. To izmanto arī 1,4-butāndiola diglicilētera iegūšanai, ko pēc tam izmanto, kā atšķaidītāju epoksīdsveķiem.

1,4-Butāndiolu izmanto polibutilēna tereftalāta plastmasas ražošanai.

## Atsauces
# Serotonīns[labot | labot pirmkodu]

| Serotonīns |
| --- |
|   Serotonīna struktūrformula un molekulas modelis |
| CAS numurs |
50-67-9 |
| Ķīmiskā formula |
C10H12N2O |
| Molmasa |
176,215 g/mol |
| Kušanas temperatūra |
167,7 °C |

**Serotonīns** jeb **5-hidroksitriptamīns** (**5-HT**) ir monoamīna neiromediators. Tas ir aminoskābes L-triptofāna atvasinājums, kas ir sastopams dzīvnieku, ieskaitot cilvēka, gastrointestinālajā traktā, trombocītos un centrālajā nervu sistēmā. Serotonīns ir zināms kā viela, kas ir atbildīga par laimes izjūtas un labsajūtas ierosināšanu.
Kā melatonīna "priekštecis" serotonīns palīdz regulēt miega ciklus un iekšējo pulksteni. Serotonīnam ir nozīme ēstgribas un emocionālajos procesos, kā arī ķermeņa motorajās, kognitīvajās un autonomajās funkcijās. Zems serotonīna līmenis organismā ietekmē atmiņas un garastāvokļa pasliktināšanos, kas var izraisīt tādus simptomus kā apgrūtināta aizmigšana, zems pašnovērtējums, uztraukums, agresija un pastiprināta tieksme pēc saldumiem.

## Atsauces
# Formaldehīds

| Formaldehīds |
| --- |
|   Formaldehīda struktūrformula un molekulas modelis |
| CAS numurs |
50-00-0 |
| Ķīmiskā formula |
HCHO |
| Molmasa |
30,03 g/mol |
| Blīvums |
pie -20 °C 815 kg/m3 |
| Kušanas temperatūra |
156 K (-117 °C) |
| Viršanas temperatūra |
253,9 K (-19,3 °C) |

**Formaldehīds** (metanāls, HCHO) ir gāze ar izteiktu, asu smaku. Tas ir vienkāršākais aldehīds. Formaldehīds veidojas kurināmā nepilnīgas sadegšanas procesos. Formaldehīds ir izplatīts iekštelpu gaisa piesārņotājs (klasificēts kā GOS). Telpās formaldehīda izgarojumu galvenie avoti ir finieris, skaidu plāksnes, audumi, daži putu izolācijas materiāli, stiklšķiedra, tepiķi un to līme, dažas krāsas un grīdas apdares materiāli. Formaldehīds ir arī automašīnu izplūdes gāzu sastāvā. Formaldehīds ir kancerogēns, indīgs, alerģisks un kodīgs. Formaldehīds labi šķīst ūdenī, un tādu šķīdumu sauc par **formalīnu**. Lai šķīdumā formaldehīds mazāk polimerizētos, formalīnam liek klāt arī metanolu.

## Īpašības

* Formaldehīds var oksidēties ar gaisa skābekli, veidojot skudrskābi.
* Reaģējot ar amonjaku, var veidot urotropīnu (heksametilēntetramīnu), kas ir heksogēna izejviela.
* Formaldehīds ir daudzu termoreaktīvo polimēru (fenolformaldehīda, karbamīdformaldehīda un melamīnformaldehīda sveķu)izejviela.
* Formaldehīds nogalina lielāko daļu baktēriju, tāpēc to lieto bioloģisko paraugu saglabāšanai (formalīna veidā).
* Formaldehīds var polimerizēties, veidojot polimēru (paraformaldehīdu). Šo polimēru var pēc tam depolimerizēt. Vāju sārmu klātienē formaldehīds polimerizējas, veidojot ogļhidrātu maisījumu.

Formaldehīdu parasti piegādā vai nu formalīna, vai arī poliformaldehīda veidā.

## Izmantošana

Formaldehīdu bieži lieto dažādu plaša patēriņa preču ražošanā, piemēram, tekstilrūpniecībā kā pretburzīšanās līdzekli, celtniecības materiālos, piemēram, ķīmiski apstrādātos kokmateriālos, kā arī dažādu plastmasu un citu ķīmisko vielu ražošanā. Formaldehīds ir plaši sastopams līmēs un apdares materiālos. Dažas nagu lakas un stiprinātāji arī satur formaldehīdu.
# Siltums

**Siltums** fizikā ir iekšējās enerģijas pāreja starp ķermeņiem, kam ir dažādas temperatūras. SI vienība siltuma daudzuma mērīšanai ir džouls.
Ķermeņi sastāv no atomiem un molekulām. Siltums ir šo vielas daļiņu haotiskās kustības rezultāts. Ķermeņa sasilšana nozīmē, ka daļiņu ātrums ir palielinājies. Saka, ka lielāka ir kļuvusi ķermeņa iekšējā enerģija.
Par ķermeņu iekšējo enerģiju sauc to veidojošo daļiņu kinētiskās (kustības) un potenciālās (mijiedarbības) enerģijas summu.

Visiem ķermeņiem (matērijai) ir zināms daudzums iekšējās enerģijas, kas ir saistīts ar to atomu vai molekulu haotisko kustību. Ja divi ķermeņi ar dažādām temperatūrām ir termiskā saskarsmē, tie apmainīsies ar iekšējo enerģiju, līdz temperatūras izlīdzināsies. Enerģijas daudzums, kas tiks nodots, arī ir **siltums**.

## Siltumapmaiņas procesi

Siltuma pāreja telpā var notikt 3 dažādos veidos:

* Siltumvadīšana. Tā ir siltuma izplatīšanās cietā ķermenī, šķidrumā vai gāzē. Šajā gadījumā molekulas nepārvietojas.
* Siltuma konvekcija. Tā ir siltuma izplatīšanās šķidrumā vai gāzē, pārvietojoties vides molekulām. Šeit siltumu pārnes sasilušās vides molekulas.
* Siltumstarošana. Tā ir siltuma izplatīšanās telpā ar infrasarkanajiem stariem. Tos izstaro jebkuru ķermeņu molekulas, kuri ir siltāki par 0 K (absolūto nulli) . Šis ir vienīgais siltuma pārneses veids, kas darbojas vakuumā.

Bieži vien vienlaicīgi darbojas visi šie siltuma pārneses mehānismi, bet kāds no tiem katrā gadījumā ir pārsvarā.

## Skatīt arī

* Siltumvadīšana
* Konvekcija
* Siltumstarojums

## Ārējās saites

* Vikikrātuvē par šo tēmu ir pieejami multivides faili. Skatīt: Siltums.

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
* Enciklopēdijas *Krugosvet* raksts (krieviski)
# Hibernācija

Ziemeļu sikspārnis hibernācijas stāvoklī
**Hibernācija** (latīņu: *hibernātus*, no *hībernus* — 'ziema') jeb **ziemas guļa** ir dzīvnieku spēja ilgstoši saglabāt neaktivitāti un samazinātu vielmaiņu. Dzīvniekiem šajā stāvoklī ir zema ķermeņa temperatūra, lēna elpošana un sirdsdarbība, lēna vielmaiņa. Visbiežāk hibernāciju novēro ziemā. Tās mērķis ir saglabāt enerģiju, kad pietiekams daudzums ēdiena nav pieejams. Hibernācija var ilgt dienas, nedēļas vai mēnešus atkarībā no sugas, apkārtējās vides temperatūras, gada laika, attiecīgā dzīvnieka ķermeņa stāvokļa. Pirms ieiešanas hibernācijas stāvoklī dzīvniekam ir jāuzkrāj pietiekoši liels daudzums enerģijas, lai pietiktu līdz perioda beigām.

## Ārējās saites

* Vikikrātuvē par šo tēmu ir pieejami multivides faili. Skatīt: Hibernācija.
* *Encyclopædia Britannica* ieraksts (angliski)
# Zelta Vārti[labot | labot pirmkodu]

| Zelta Vārti |
| --- |
|  Karte ar šauruma atrašanās vietu |
| Zelta VārtiRādīt kartē "ASV"Zelta VārtiRādīt kartē "Kalifornija" |
| **Atrodas** |  ASV |
| **Savieno** | Klusais okeāns Sanfrancisko līcis |
| **Koordinātas** | ﻿ / ﻿ |
| **Garums** | 8 km |
| **Platums** | 1,8—4,8 km |
| **Lielākais dziļums** | 115 m |
| **Apdz. vietas krastos** | Sanfrancisko |
|  **Zelta Vārti Vikikrātuvē** |

**Zelta Vārti** (angļu: *Golden Gate*) ir šaurums ASV Kalifornijas štata rietumu piekrastē, kas savieno Sanfrancisko līci ar Kluso okeānu. Šauruma platums ir aptuveni 1,6 km, un tā garums ir ap 8 km. Virs šī šauruma ir uzcelts Zelta Vārtu tilts (*Golden Gate Bridge*), kas ir viens no atpazīstamākajiem tiltiem pasaulē.

Nosaukumu «Zelta Vārti» šaurumam piešķīra ASV armijas kapteinis Džons C. Frēmonts (*John C. Frémont*) 1846. gadā. Nosaukums ir iedvesmots no Konstantinopoles «Zelta Vārtu» šauruma, un Frēmonts uzskatīja, ka Sanfrancisko līcis būs «vārti uz Āziju».

Šauruma vidējais dziļums ir aptuveni 30-40 metri, bet dziļākās vietas sasniedz līdz 100 metriem. Tas padara šaurumu piemērotu liela izmēra kuģu kustībai. Šaurums ir bagāts ar jūras dzīvnieku un augu daudzveidību, ieskaitot migrējošās vaļu sugas, roņus, delfīnus un daudzus citus jūras organismu veidus.

Zelta Vārtu šaurums ir zināms ar savu miglaino klimatu, īpaši vasaras mēnešos, kad aukstā okeāna ūdens satikšanās ar siltāko līča gaisu izraisa biezu miglu.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Zelta Vārti.

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* Krievijas Lielās enciklopēdijas raksts (2004-2017) (krieviski)
# Nacionālais vēsturisko vietu reģistrs

Standarta plāksne, kuru novieto pie NVVR iekļauta objekta
**Nacionālais vēsturisko vietu reģistrs** (angļu: *National Register of Historic Places*, **NRHP**) ir ASV federālās valdības oficiāls apgabalu, objektu, ēku, struktūru, kas ir saglabāšanas vērtas, saraksts.

Saraksts tika iedibināts 1966. gadā ar nacionālo vēsturisko saglabāšanas aktu. No kopumā vairāk nekā 1 miljona reģistrā iekļautajām vienībām 80 tūkstoši ir izdalītas atsevišķi. Pārējās vienības ir iedalītas sarakstā norādītos vēsturiskos apgabalos. Katru gadu reģistram tiek pievienotas apmēram 30 000 vienību, kas tiek izdalītas atsevišķi vai tiek iekļautas citu objektu sastāvā. Sarakstā iekļautajiem objektiem aizsardzība netiek garantēta. Lielāko saraksta pastāvēšanas laiku to uztur Nacionālo parku dienests (*National Park Service*).

## Ārējās saites

* Vikikrātuvē par šo tēmu ir pieejami multivides faili. Skatīt: Nacionālais vēsturisko vietu reģistrs.
* Oficiālā tīmekļa vietne
# Alamidas apgabals[labot | labot pirmkodu]

|  |
| --- |
| **Alamidas apgabals *Alameda County |
| —  **Kalifornijas apgabals**  —  |
| Skats uz Alamidas apgabala centru OklenduSkats uz Alamidas apgabala centru Oklendu |
| Alamidas apgabala atrašanās vieta Kalifornijā |
| Pārvaldes centrs
  | Oklenda
 |
| Valsts
  |  ASV |
| Štats
  |  Kalifornija |
| **Platība**  |
|  - Kopējā
  | 2 130 km² |
|  - Sauszeme | 1 910 km² |
|  - Ūdens | 210 km² |
| **Iedzīvotāji** (2023. gadā) |
|  - Kopā | 1 622 188 |
|  - Blīvums | 761,6/km² |
| Laika josla | Klusā okeāna laiks (UTC-8)
  |
|  - Vasaras laiks (DST) | Klusā okeāna vasaras laiks (UTC-7) |
| **Mājaslapa:** www.acgov.org |
|  **Alamidas apgabals Vikikrātuvē** |

**Alamidas apgabals** (angļu: *Alameda County*, izrunā: /ˌæləˈmiːdə ˈkaʊnti/) ir viens no Kalifornijas štata apgabaliem Amerikas Savienotajās Valstīs. Tas atrodas Sanfrancisko līča austrumu piekrastē un ir daļa no Sanfrancisko līča reģiona. Apgabala administratīvais centrs ir Oklenda, kas ir arī lielākā pilsēta apgabalā. Alamidas apgabals ir nozīmīgs ekonomikas, kultūras un izglītības centrs, un tajā atrodas vairāki ievērojami uzņēmumi, universitātes un vēsturiskas vietas.

Apgabals tika izveidots 1853. gadā, apvienojot teritorijas no Santaklēras un Kontrakostas apgabaliem. Tā nosaukums cēlies no spāņu vārda *álamo*, kas nozīmē ‘papele’ (koks), kas savukārt atsaucas uz reģiona ainavās sastopamajām papelēm. Alamidas apgabals ir pazīstams ar savu daudzveidīgo iedzīvotāju sastāvu, dinamisko ekonomiku un pievilcīgajiem dabas objektiem, tostarp ar parkiem un rezervātiem.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Alamidas apgabals.
# Mohaves tuksnesis

| Mohaves tuksnesis |
| --- |
| Ainava Džošua Trī nacionālajā parkā |
| Kontinents |
Ziemeļamerika |
| Valstis |  ASV |
| Garums |
1600 km |
| Platība |
81 000 km2 |
| Augstākais kalns |
Čārlstona smaile |
| Augstums |
3633 m |
| Koordinātas | ﻿ / ﻿ |
| Mohaves tuksnesisRādīt kartē "ASV"Mohaves tuksnesisRādīt kartē "Kalifornija" |
|  **Mohaves tuksnesis Vikikrātuvē** |

**Mohaves tuksnesis** (*Mojave Desert*) ir tuksnesis Kordiljeru kalnos, ASV. Aizņem daļu Kalifornijas, Nevadas, Jūtas un Arizonas štata. Robežojas ar Lielā Baseina tuksnesi ziemeļos, Sonoras un Kolorādo tuksnešiem dienvidos un Kolorādo plato austrumos. Izveidojies Sjerranevadas lietus «aizvējā», apvidum nesaņemot nokrišņus. Mohaves tuksnesis ir ap 81—124 tūkstošus km² liels. Tajā savā starpā mijas kalnu grēdas ar ieplakām. Augstākā virsotne ir 3633 m augstā Čārlstona smaile, savukārt zemākais punkts ir 86 m zjl esošā Bedvoteras ieplaka Nāves ielejā.

Lai gan lielākā daļa Mohaves tuksneša ir reti apdzīvota, te atrodas arī vairākas lielas pilsētas, Kalifornijā atrodas Lankastera, Palmdeila un Viktorvila, Nevadā — Hendersona un Lasvegasa. Tiek saukts par "Ziemeļamerikas sausuma polu", jo tajā pat vairākus gadus pēc kārtas var nebūt nokrišņu. Te atrodas divi nacionālie parki – Džošuatrī nacionālais parks un Nāves ielejas nacionālais parks, kā arī citas aizsargājamas dabas teritorijas.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Mohaves tuksnesis.

* *Encyclopædia Britannica* raksts (angliski)
* Krievijas Lielās enciklopēdijas raksts (2004-2017) (krieviski)
# Riversaidas apgabals[labot | labot pirmkodu]

|  |
| --- |
| **Riversaidas apgabals *Riverside County |
| —  **Kalifornijas apgabals**  —  |
|  |
|

|  |  |
| --- | --- |
|  **Karogs** |  **Emblēma** |

 |
| Riversaidas apgabala atrašanās vieta Kalifornijā |
| Pārvaldes centrs
  | Riversaida
 |
| Valsts
  |  Amerikas Savienotās Valstis |
| Štats
  |  Kalifornija |
| **Platība**  |
|  - Kopējā
  | 18 672 km² |
| Augstākais punkts | 3 302 m |
| **Iedzīvotāji** (2024. gadā) |
|  - Kopā | 2 529 933 |
|  - Blīvums | 135,5/km² |
| Laika josla | Klusā okeāna laiks (UTC-8)
  |
|  - Vasaras laiks (DST) | Klusā okeāna vasaras laiks (UTC-7) |
| **Mājaslapa:** rivco.org |
|  **Riversaidas apgabals Vikikrātuvē** |

**Riversaidas apgabals** (angļu: *Riverside County*) ir administratīvi teritoriāla vienība Amerikas Savienotajās Valstīs, Kalifornijas štata dienvidu daļā, un viens no 58 Kalifornijas apgabaliem. Tas ir viens no lielākajiem apgabaliem štatā gan pēc platības, gan pēc iedzīvotāju skaita, un tam raksturīga ievērojama ģeogrāfiskā, demogrāfiskā un saimniecības daudzveidība. Apgabals ietver gan urbanizētas teritorijas, gan plašus tuksnešus, kalnu masīvus un lauksaimniecības reģionus. Riversaidas apgabals atrodas Dienvidkalifornijā, robežojoties ar Losandželosas, Orindžas, Sanbernardīno, Sandjego un Imperiālo apgabalu, kā arī ar Arizonas štatu austrumos. Kopā ar Sanbernardīno apgabalu tas veido Riversaidas–Sanbernardīno–Ontārio metropoles statistisko apgabalu, ko bieži dēvē par Iekšzemes impēriju (*Inland Empire*), un vienlaikus ietilpst arī Losandželosas–Longbīčas apvienotajā statistiskajā apgabalā. Šāds ģeogrāfiskais novietojums nosaka apgabala stratēģisko nozīmi transporta, loģistikas un iedzīvotāju pārvietošanās procesos starp piekrastes metropolēm un ASV dienvidrietumu iekšzemes teritorijām.

Administratīvais centrs ir Riversaidas pilsēta. Apgabals pilda būtiskas vietējās pārvaldes funkcijas, tostarp sabiedriskās drošības, infrastruktūras, izglītības un sociālo pakalpojumu nodrošināšanu. Reģionālā mērogā Riversaidas apgabals tiek uzskatīts par vienu no nozīmīgākajiem Dienvidkalifornijas attīstības centriem, kam ir būtiska loma iedzīvotāju skaita pieaugumā, saimniecības izaugsmē un Kalifornijas iekšzemes reģionu integrācijā ar piekrastes metropolēm. Saskaņā ar ASV Tautas skaitīšanas biroja datiem 2020. gada tautas skaitīšanā Riversaidas apgabala iedzīvotāju skaits bija 2 418 185, savukārt 2024. gada novērtējumā — 2 529 933. Apgabala sauszemes platība ir 18 672 km², kas to ierindo starp lielākajiem apgabaliem ne tikai Kalifornijā, bet arī visās Amerikas Savienotajās Valstīs.

## Ārējās saites

* Vikikrātuvē par šo tēmu ir pieejami multivides faili. Skatīt: Riversaidas apgabals.
# Gaisa kuģis

Par gaisu smagāks gaisa kuģis — pasaulē lielākā pasažieru lidmašīna *Airbus A380*
Par gaisu vieglāks gaisa kuģis — dirižablis *Skyship 600*
**Gaisa kuģis** ir lidaparāts, kas atmosfērā noturas ar gaisa palīdzību. Gaisa kuģis planētas gravitācijai pretojas vai nu ar aerostatisko vai ar aerodinamisko cēlējspēku.

Pie gaisa kuģiem nepieskaita transportlīdzekļus, kuri, lai arī var lidot atmosfērā, tomēr cēlējspēkam neizmanto gaisu, piemēram, raķetes. Savukārt lidaparāti ar raķešdzinēju var būt apgādāti ar spārniem (piemēram, raketoplāni, spārnotās raķetes, tāpat arī kosmoplāni), tāpēc tos var pieskaitīt pie gaisa kuģiem. Par gaisa kuģiem neuzskata arī lidaparātus, kas izmanto ballistiska vai inerciāla lidojuma principus ar minimālu gaisa cēlējspēku. Tāpat pie gaisa kuģiem nepieskaita transportlīdzekļus, kuri kustas nelielā attālumā virs ūdens vai sauszemes virsmas, izmantojot gaisu kā gaisa spilvenu (transportlīdzeklis uz gaisa spilvena) vai ekrānu (ekranoplāns).

Ar gaisa kuģu (parasti — smagāku par gaisu) konstruēšanu, ražošanu, apkalpošanu un lietošanu saistīto jomu sauc par aviāciju. Cilvēkus, kas vada lidaparātus, sauc par lidotājiem. Ir arī bezpilota lidaparāti, kurus vada attālināti vai autonomi ar borta datorsistēmu. Gaisa kuģus var iedalīt pēc cēlējspēka, dzinējspēka tipa, izmantojuma vai citiem kritērijiem.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Gaisa kuģis.

* *Encyclopædia Britannica* raksts (angliski)
# Šī trakā, trakā, trakā, trakā pasaule

| Šī trakā, trakā, trakā, trakā pasaule |
| --- |
|  |
| Oriģinālais nosaukums | *It's a Mad, Mad, Mad, Mad World* |
| Žanrs |
komēdija |
| Režisors |
Stenlijs Kreimers |
| Producents |
Stenlijs Kreimers |
| Scenārija autors | * Viljams Rouzs
* Tanja Rouza
 |
| Galvenajās lomās | * Spensers Treisijs
* Miltons Berle
* Sids Sīzars
* Badijs Hakets
* Etela Mermana
* Mikijs Rūnijs
* Diks Šons
* Fils Silverss
* Terijs Tomass
* Džonatans Vinterss
* Edija Adamsa
* Dorotija Provine
* Džimijs Durante
 |
| Mūzika |
Ernests Golds |
| Operators |
Ernests Lāslo |
| Studija | *Casey Productions* |
| Izplatītājs | *United Artists* |
| Izdošana | * 1963. gada 7. novembris
 |
| Ilgums | * 202 minūtes (oriģinālā versija)
* 161 minūtes (kinoteātru versija)
 |
| Valsts |  ASV |
| Valoda |
angļu |
| Budžets |
9,4 miljoni US$ |
| Kopējie ienākumi |
60 miljoni US$ |
| **IMDb profils** |

**"Šī trakā, trakā, trakā, trakā pasaule**" (angļu: *It's a Mad, Mad, Mad, Mad World*) ir 1963. gada ASV kinokomēdija, kuras režisors un producents ir Stenlijs Kreimers. Filmā galveno lomu atveido Spensers Treisijs un tā laika labākie komiķi Edija Adamsa, Miltons Berle, Sids Sīzars, Badijs Hakets, Etela Mermana, Dorotija Provine, Mikijs Rūnijs, Diks Šons, Fils Silverss, Terijs Tomass un Džonatans Vinterss.

Filma ir par grupu svešinieku, kuri dodas pāri Kalifornijai, lai atrastu noziedznieka nozagtus 350 000 tūkstošus ASV dolāru.

"Šī trakā, trakā, trakā, trakā pasaule" guva gan kritiķu atzinību, gan komerciālus panākumus. Filma tika nominēta sešām Amerikas Kinoakadēmijas balvām, no kurām ieguva vienu kategorijā Labākā skaņas montāža, kā arī divām Zelta globusa balvām. Amerikas Kinoinstitūts filmu ierindoja savā 100 smieklīgāko filmu saraksta 40. vietā.

## Atsauces

## Ārējās saites

* *IMDb* profils (angliski)
* *AllMovie* profils (angliski)
* *Turner Classic Movies* profils (angliski)
* *TV.com* profils (angliski)
* *Metacritic* profils (angliski)
* *Box Office Mojo* profils (angliski)
* *Rotten Tomatoes* profils (angliski)
# Wrexham A.F.C.[labot | labot pirmkodu]

|  |
| --- |
| **Wrexham** |
|  |
| **Nosaukums** | Wrexham Association Football Club |
| **Iesauka** | Red Dragons |
| **Līga** | EFL League One, Anglija |
| **2023-24 EFL League Two** | 2. (paaugstināta) |
| **Dibināts** | 1864. gadā  |
| **Stadions** | Racecourse Ground, Reksema, Velsa
(ietilpība: 15 550) |
| **Īpašnieks** |  Raiens Reinoldss,  Robs Makelinijs |
| **Prezidents** |  Džeofs Moss |
| **Galvenais treneris** |  Fils Pārkinsons |
|

|  |  |  |
| --- | --- | --- |
|

**Mājas krāsas** |

**Izbraukuma krāsas** |

**Rezerves krāsas** |

 |

Wrexham Association Football Club (velsiešu: *Clwb Pêl-droed Wrecsam*, angļu: *Wrexham Association Football Club*) ir profesionāla futbola komanda no Reksemas Velsā. Tā kopš 2024. gada spēlē Anglijas EFL League One līgā pēc spēka trešajā Anglijas futbola līmenī.

Izveidots 1864. gadā, tas ir vecākais klubs Velsā un trešā vecākā profesionālā asociācijas futbola komanda pasaulē.

## Vēsture

Pašreizējais "Wrexham" kluba treneris Fils Pārkinsons klubam pievienojās 2021. gadā
2020. gada novembrī klubu nopirka kanādiešu aktieris Raiens Reinoldss un amerikāņu aktieris Robs Makelinijs ar uzņēmuma RR McReynolds Company LLC starpniecību. Darījumu atbalstīja 98,6% no 2000 Wrexham Supporters Trust biedru, kuri nobalsoja un tika pabeigti 2021. gada februārī. Viņi tika iekļauti FIFA 22 video spēlē kā daļa no sadaļas "Pārējā pasaule", kļūstot par pirmo ārpus līgas komandu, kas iekļauta spēļu sērijā.

## Atsauces

## Ārējās saites

* Oficiālā tīmekļa vietne
# Viljams Moriss[labot | labot pirmkodu]

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|

| Viljams Moriss *William Morris* |
| --- |
|  |
| Personīgā informācija |
| Dzimis | 1834. gada 25. martā Voltemstova,  Apvienotā Karaliste (Londona) |
| Miris | 1896. gada 3. oktobrī (62 gadi) Londona,  Apvienotā Karaliste |
| Nodarbošanās | mākslinieks, dizainers, rakstnieks, sabiedrisks darbinieks |

 |

**Viljams Moriss** (angļu: *William Morris*; dzimis 1834. gada 25. martā, miris 1896. gada 3. oktobrī) bija angļu mākslinieks, rakstnieks, dizainers un sociālists. Saistīts ar prerafaelītu brālību un angļu Mākslas un amatu kustību (*Arts and Crafts movement*).

1852. gadā iestājās Oksfordas Universitātē, kur iepazinās ar Edvardu Bērnu-Džonsu, un darbojās t.s. Birmingemas kopā. 1859. gadā Moriss apprecējās ar modeli, vēlāk arī Dantes Gabriēla Roseti mūzu Džeinu Morisu. 1861. gadā kopā ar domubiedriem Edvardu Bērnu-Džonsu un Danti Gabriēlu Roseti nodibināja dekoratīvās mākslas un mēbeļi ražošanas uzņēmumu *Morris & Co.*, kuras uzsvars uz viduslaiku mākslas paraugiem un amatniecības reabilitāciju būtiski ietekmējusi lietišķās mākslas attīstību 19. gadsimta beigās.

Viljams Moriss kā rakstnieks un grāmatu mākslinieks ietekmējis 20. gadsimta fantāzijas literatūras žanra rašanos un Tolkīna daiļradi. Angliski tulkojis islandiešu sāgas un citu seno literatūru.

1885. gadā Moriss kopā ar Kārļa Marksa meitu Eleonoru bija viens no kreisās "Sociālistu līgas" (*Socialist League*) dibinātājiem, tomēr desmitgades beigās, kad organizāciju pārņēma anarhisti, no organizācijas aizgāja.

## Ārējās saites

* Vikikrātuvē par šo tēmu ir pieejami multivides faili. Skatīt: Viljams Moriss.